EXPEDIENTE PROTECCIÓN LEGALIDADE URBANÍSTICA
ADMINISTRACIÓN LOCAL — Municipal — Baiona (Urbanismo e Patrimonio, 25/10/2021)

Ó abeiro do disposto artigo 45 da Lei 39/2015, do 1 de outubro, do Procedemento Administrativo Común das Administracións Públicas (LPC) procede publicar o seguinte acordo da Xunta de Goberno Local, adoptado en sesión ordinaria celebrada o día 17 de setembro de 2021, e de corrección erros na sesión da Xunta de Goberno local do 30 de setembro de 2021. Vista a proposta de acordo obrante no expediente de referencia, que a Alcaldía eleva á Xunta de Goberno Local, ésta, por unanimidade, ACORDA: PRIMEIRO.- Declarar ilegalizables as dúas vivendas unifamiliares acaroadas que están sendo executadas na parcela sita en Camiño da Tomada nº 13 – Belesar – Baiona, sen contar co preceptivo título administrativo habilitante, referencia catastral nº 54003A056000960001JK, finca rexistral nº 7933, Tomo 1619, Libro 219, folio 167 do Rexistro da Propiedade nº 4 de Vigo, por ser incompatibles co ordenamento urbanístico, de conformidade cos informes técnico e xurídico municipais obrantes neste expediente. SEGUNDO.- Ordenar a ABANCA CORPORACIÓN DIVISIÓN INMOBILIARIA SLU. a DEMOLICIÓN das obras descritas no apartado primeiro desta parte dispositiva do Acordo, con reposición do terreo ao seu estado natural, a fin de restaurar a legalidade urbanística vulnerada; o que deberá executar no prazo máximo de 3 meses contados dende o seguinte á notificación do presente acordo, con expresa advertencia de que en caso de incumprir o ordenado, esta Administración Municipal procederá á execución subsidiaria dela ou á execución forzosa mediante a imposición de multas coercitivas reiterables ata lograr a execución polo suxeito obrigado, na contía de 1.000 a 10.000 euros cada unha. TERCEIRO.- Ordenar a cesación definitiva do uso das obras cuxa demolición foi ordenada. CUARTO.- Notificar o presente acordo á interesada, poñendo no seu coñecemento que fronte ao mesmo, que pon fin á vía administrativa, poderá presentar alternativamente recurso potestativo de reposición ante o Sr. Alcalde – Presidente do Concello de Baiona no prazo dun mes a contar desde o día seguinte ao da recepción da súa notificación, de conformidade cos artigos 123 e 124 da Lei 39/2015, de 1 de outubro, de procedemento administrativo común das Administración Públicas (LPC); ou ben interpoñer directamente recurso contencioso – administrativo ante o Xulgado do Contencioso – Administrativo de Vigo no prazo de dous meses a contar desde o día seguinte ao da recepción da súa notificación, consonte ao disposto no artigo 46 da Lei 29/1998, de 13 de xullo, da Xurisdicción Contencioso – Administrativa. Asemade, se optase pola interposición do recurso de reposición potestativo non poderá formular recurso contencioso – administrativo ata que aquél sexa resolto expresamente ou se produza a súa desestimación por silencio negativo. Todo iso sen prexuízo de calquera outro recurso que puidesen estimar máis conveniente ao seu dereito. QUINTO.- Ordenar a publicación do presente Acordo no Boletín Oficial da Provincia de Pontevedra ao abeiro do disposto artigo 45 da Lei 39/2015, do 1 de outubro, do Procedemento Administrativo Común das Administracións Públicas (LPC). SEXTO.- Dar traslado do Acordo ao Servizo de Urbanismo do Concello de Baiona, a fin de que determine se procede a realización de novas actuacións no eido da disciplina urbanística, e á Policía Local de Baiona aos efectos de fiscalizar o cumprimento do acordado" O Alcalde, Carlos Gómez Prado. Baiona, na data que figura ao marxe deste documento asinado electrónicamente.